**Sherdog** on yhdysvaltalainen vapaaotteluun keskittynyt uutissivusto. Sivuston omistaa CraveOnline-verkosto ja sillä on sopimus ESPN-urheilukanavan kanssa sisällön jakamisesta.

Historia
--------

Jeff "Sherdog" Sherwood perusti lempinimeään kantavan vapaaottelusivuston vuonna 1997, työskennellessään päätoimisesti lentokonevalmistaja Boeingilla. Alun perin pääasiassa tapahtumien ennakkotietoihin ja tuloksiin keskittynyt sivusto kasvoi orgaanisesti vapaaottelun suosion kasvaessa ja Sherwoodin, sekä myöhemmin mukaan tulleen Garret Poen, lisätessä sivustolle lisää palveluita. Sherwoodin Boeing-sopimuksen loputtua sivustosta tuli hänen päätyönsä.

Sherdogin ja maailman suurimman ammattilaisvapaaotteluorganisaation, Ultimate Fighting Championshipin suhde on ollut ajoittain ongelmallinen. UFC:n presidentti, Dana White kielsi Sherdogin ja myös muiden vapaaotteluun keskittyneiden uutissivustojen pääsyn UFC:n tapahtumiin lokakuussa 2005, vastalauseena sille että Sherdog uutisoi K-1 ja PRIDE promootiosta UFC:n vertaisina. White yritti myös houkutella sivuston silloisen vastaavan päätoimittajan, Josh Grossin, johtamaan UFC:n omia internetpalveluita. Gross kieltäytyi tarjouksesta ja kiihdytti osapuolten välistä vihanpitoa kirjoittamalla avoimen kirjeen, jossa syytti UFC:tä piittaamattomuudesta lajin steroidiongelmaa kohtaan. Vielä Grossin lähdettyä Sherdogin palveluksesta sivusto jatkoi UFC:tä ja Dana Whitea ärsyttäneiden artikkeleiden julkaisemista. Esimerkiksi Sherdogin uuden päätoimittajan, Loretta Huntin paljastettua UFC:n evänneen managereilta pääsyn tapahtumien backstage-tiloihin, Dana White haukkui Huntin julkisesti "tyhmäksi nartuksi". Porttikielto tapahtumiin loppui 2009 mutta astui uudelleen voimaan marraskuussa 2010, 2 tuntia ennen *UFC Live: Vera vs. Jones*-tapahtuman alkua.

Sherwood ja Poe myivät Sherdogin CraveOnline-verkostolle maaliskuussa 2007. Sherwood jatkui kuitenkin edelleen työskentelyä sivustolla. Saman vuoden toukokuussa Shardog ja ESPN solmivat sopimuksen sisällön jakamisesta.

Osiot
-----

Sherdog tarjoaa uutisia, blogeja, haastatteluita, tapahtumien ennakkotietoja ja tuloksia, kuntoiluosion ja keskustelufoorumin. Fight finder -tietokanta sisältää laajan arkiston ottelutilastoja. Sherdog julkaisee myös säännöllisesti top10-parhaat vapaaottelijat listan painoluokittain sekä top10 pound for pound -listan.

Lähteet
-------

1. ↑  sherdog.com *similarweb.com*. Viitattu 29.6.2022. (englanniksi)
2. 1 2 3  Joe Hall: The History of Sherdog *Fight! Magazine*.  toukokuu 2009.  Arkistoitu 4.10.2011. Viitattu 11.1.2012. (englanniksi)
3. ↑  Mixed Martial Arts Media Denied Credentials to UFC 55  3.10.2005. Sherdog. Viitattu 21.1.2012. (englanniksi)
4. 1 2  Jonathan Sweden ja Kendall Shields: *The MMA Encyclopedia*, s. 409. Ontario, Kanada: ECW Press, 2010. ISBN 978-1-55022-923-3. (englanniksi)
5. ↑  Josh Gross: Five things we learned from a busy Sunday in mixed martial arts *Sports Illustrated*.  22.3.2010.  Arkistoitu 26.3.2010. Viitattu 11.1.2012. (englanniksi)
6. ↑  ESPN, Sherdog Announce Agreement Sherdog.com. Viitattu 11.1.2012. (englanniksi)
7. ↑  Sherdog News Sherdog.com. Viitattu 11.1.2012. (englanniksi)
8. ↑  Sherdog Blogs Sherdog.com.  Arkistoitu 22.1.2012. Viitattu 11.1.2012. (englanniksi)
9. ↑  Sherdog Interviews Sherdog.com. Viitattu 11.1.2012. (englanniksi)
10. ↑  Sherdog Events Sherdog.com. Viitattu 11.1.2012. (englanniksi)
11. ↑  Sherdog Training Sherdog.com.  Arkistoitu 14.1.2012. Viitattu 11.1.2012. (englanniksi)
12. ↑  Sherdog Mixed Martial Arts Forums Sherdog. Viitattu 11.1.2012. (englanniksi)
13. ↑  Sherdog Fight Finder Sherdog.com. Viitattu 11.1.2012. (englanniksi)
14. ↑  Sherdog Rankings Sherdog.com. Viitattu 11.1.2012. (englanniksi)

Aiheesta muualla
----------------

* Sherdog